Und die letscht Wuche woni vollschtändig in Wange absolviert han isch vorbii…  No 4 Täg, nochher uf Schwede und nochher scho iirucke in Bremgarte (AaRgAu) für di zweite füf Wuche Awärterschuel und nochher no vier Wuche UOS…  Die Wuche hemmer d Dreharbeite abgschlosse: üsen Zug hett en halbe tag lang als schtatischtene für e Uusgangsszene dient. Das heisst mir sind vom mittag bis mitternacht im schpunte ghocket und das  das ganze au echt wirkt hemmer chöne di ganz ziit alli getränk gratis konsumiere *geil* =) Und i ha sogar eis Wort dörfe sägä im Film: Wenn de schauschpieler noch de szene ufschtoht vode bar frogter mich näbäzue öbi chöm go töggele und denn schrei ich "Jop!" - Man schtelle sich vor: sämtlichi folgendi Rekruteschuelene xehnd de Graber wo "Jop" seit im Film während enere PPD-Lektion *stolzseinoderauchnichtlol*  Aber selbschtverschtändlich hemmer au echli schlaueri Sache gmacht die Wuche. Sport hemmer  viel gha. erschtens mol für militärschportabeiche… jäjoo hets halt net glanget… *chan passiere*   Denn hend mir awärter wiiter no d'Hindernisbahn gmacht und sonen 12min-Kondition-und-koordinationsparcours-parcours… und bi dem chunnsch no recht is schwize…  Im Kompanieschport hemmer sonen Schternlauf gmacht. Würfle, e rundi seckle und denn zum entschprechende poschte god ufgob mache. Für es EF hemmer am  schluss mind. siebe versch. pöschtene müese gmacht ha… aber wellmer für das 90min Ziit gha hend hett eigentlich niemert motivation zum seckle chöne ufbringe   Fachdienscht hemmer hauptsächlich im Üebigsdorf gmacht: Abseile, Patiente abinde zum nochher useme Schacht use hole und so sache (vgl. Bild) und als zweits hemmer BBK gmacht: Brandbekämpfung. Zerscht d Brandagwöhnig: hemmer i some hüüsli mol  chli igführet und sind nochher döt ine ghocket und hend glueget wie das so isch… so ums füür ume chunnt das so gegä 1000°C und das isch de schono warm. Denn simmer näbeds füürli gsässe und d'kollege dusse hend wasser ufs füür gschprützt "es chunnt jetzt denn d'Dampfwolke und die isch no viel heisser. Also sötted sie bis die dure isch d Luft ahalte süscht verbrennts ine d Lunge!" Jä so - sehr schön   Wiiters hemmer verschiedeni sache azündet und verschiedeni füürlöscher usprobiert (Wasser, schum, cholesüüre und no meh) und glueget was für was geignet isch. Agfange bime simulierte Chuchibrand (> Bild) bis zum Metallbrand hemmer mol chli sache azündet   S Obligatorische hemmer gschosse die Wuche und denn hemmer mol no BG-4- Schüsse ide KD-Box gmacht und ame Obig mol no es nachtschüsse…  Am Fritig-Nomitag sind alli Awärter mitem Duro uf Bremgarte graaaast zum üses künftige neue dihei go rekognosziere… (mitem Duro verschiebe isch immer wieder witzig - de nochfolgende autos hemmer amix di schöne fraue i üsne heftli zeiged und glueget wies reagiered   LOL)  Bremgarte isch no es rechts grosses Gländ. aber kein Zaun rundum. Dat heisst sie hend döt oft nervendi zivilischte wo  umelaufed… Diversi Baute vo dem Waffeplatz sind gschperrt zum baue: Einschturzgefärdet **lol**  Denn heissts: "jetzt gömmer no im lockere Laufschritt gos Areal besichtige!" Also jo - das mitem lockere laufschrit…   "mini herre, gwöhned sie sich a das - das isch schtandart do!" Verschtande, i freu mi druuf…